༈ དཔལ་ལྡན་ལྷ་མོར་ཚེས་གཅིག་གཏོར་མ་འབུལ་ཚུལ་བཞུགས། ། ༈
ན་མོ་བཛྲ་བྷཻ་ར་ཝཱ་ཡ། བླ་མ་མཆོག་དང་སྐྱེ་འགྲོའི་འཆི་བདག་གཤེད། །དབྱེར་མེད་
བཅོམ་ལྡན་འདས་མའི་ཞབས་བཏུད་ནས། །དེ་ཉིད་དགྱེས་བྱེད་མཆོད་པའི་སྤྲིན་གྱི་
འཕྲེང་། །རབ་འབྱམས་ལྷ་ལམ་མཛེས་རྒྱན་མདོར་བསྡུས་བརྗོད། །དེ་ཡང་གནམ་ལོ་
རྒྱལ་པོ་གསར་བའི་དགའ་བ་དང་པོའི་ཚེས་ཀྱི་ཐོག་མའི་ལག་རིས་མཐོང་ཙམ་ལ།
འདོད་ཁམས་དབང་ཕྱུག་མ་ལ་མཆོད་གཏོད་འབུལ་བའི་ཚུལ་ནི། གནས་ཁང་གི་
ཡང་ཐོག་ལྟ་བུར་སྒྲུབ་པ་པོ་རྣམས་ཁ་བྱང་ཤར་ལ་ཕྱོགས་པར་འཁོད་པའི་མདུན་དུ།
དཔལ་ལྡན་ལྷ་མོའི་སྐུ་རྟེན་སོགས་ཕྱི་ནང་གསང་བའི་རྟེན་རྫས་སྤྱན་གཟིགས་རྣམས་
ཚར་དུ་དངར་བའི་མདུན་དུ། ཁྲག་གི་མཆོད་ཡོན། དབང་པོའི་མེ་ཏོག་གསུར་ཆེན་
གྱི་དུད་པ། ཞུན་ཆེན་གྱི་སྒྲོན་མེ། ཁྲག་ཞག་གི་དྲི་ཆབ། ཤ་རུས་ཀྱི་ཞལ་ཟས། རྐང་
གླིང་དང་ཐོད་རྔ་ལ་སོགས་པའི་རོལ་མོ། འབྲུ་ནག་རྗེན་བཏགས་ལས་གྲུབ་པའི་ཟླུམ་
པོ་ཤོས་བུ་བཞིས་བསྐོར་བའི་ཕེབས་གཏོར་དམ་རྫས་རྒྱན་གྱི་གཏོར་མར་གྲགས་པ།
གྲུ་གསུམ་མདུན་གྱི་གཡས་གཡོན་དུ་ཕུར་གཟུགས་གཉིས་ ཀྱིས་ བརྒྱན་པའི་འབུལ་
གཏོར་ཤ་ཁྲག་དམར་གྱི་གཏོར་མར་གྲགས་པ། ཕྱེ་གཙང་དང་མངར་གསུམ་སོགས་
ལས་སྦྲུས་པའི་ཚོགས་རྫས་དབྱིབས་མི་མོའི་ནུ་མ་སྐེད་པར་བཅད་པའི་རྩ་ལྟ་བུའི་
115

འཛམ་བུ་ཏི་བའི་ཞལ་ཟས། ནང་མཆོད། ར་ཀྟཊ གསེར་སྐྱེམས་རྣམས་ཕྱག་ལེན་
མཐོང་བརྒྱུད་ལྟར་བཀོད་པ་མཛེས་པར་བཤམས་ལ། སྐྱབས་སེམས་སྔོན་དུ་བཏང་
སྟེ། ཡི་དམ་གྱི་བདག་བསྐྱེད་རྒྱས་བསྡུས་གང་རུང་གསལ་བཏབ་ནས། དེའི་གཞུང་
ལྟར་ནང་མཆོད་དང་། རྟེན་རྫས་སོགས་ཧྲཱིཿཤྲྰིས་བསངས། ས་བྷ་ཝས་སྦྱངས། སྟོང་
པའི་ངང་ལས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་བའི་
དཔལ་ལྡན་ལྷ་མོ་འཁོར་དང་བཅས་པ་མཉེས་པར་བྱེད་པའི་དམ་རྫས་སྤྱན་གཟིགས་
མཆོད་པའི་བྱེ་བྲག་བསམ་གྱིས་མི་ཁྱབ་པ་ཞིག དཔལ་ལྡན་ལྷ་མོ་འཁོར་དང་བཅས་
པའི་སྤྱན་ལམ་དུ་འབྱུང་ཞིང་རྒྱས་པར་གྱུར་ཅིག ཨོཾ་སརྦ་བིད་པཱུ་ར་པཱུ་ར། སཱུ་ར་
སཱུར། ཨཱཝརྟ་ཡ་ཨཱཝརྟ་ཡ་ཧོཿ བཛྲ་སྨན་ཎ་ཁཾ། ཞེས་ནམ་མཁའ་མཛོད་ཀྱི་སྔགས་
རྒྱ་ལན་གསུམ་དང་། སྤྲོ་ན་སྔགས་དྲུག་དང་ཕྱག་རྒྱ་དྲུག་གིས་ཀྱང་བྱིན་གྱིས་བརླབས།
ཨོཾ་བཛྲ་ཨཎྷཾ་ནས་སྦརྻ་ཨཱཿ ཧཱུྃ་གི་བར་གྱིས་མཆོད་རྫས་དང༌། ནང་མཆོད་ལྟར་
གཏོར་མ་རྣམས་བྱིན་གྱིས་བརླབ། དེ་ནས། བྷྱོཿརབ་འབྱམས་རྒྱལ་བ་ཀུན་གྱི་འཕྲིན་
ལས་ལ། ཞེས་པ་ནས། ཐོགས་པ་མེད་པར་མྱུར་དུ་གཤེགས་སུ་གསོལ། ཞེས་པའི་
བར་དང༌་། རྒྱུན་དུ་ལྷ་མོ་ཁྱོད་བསྟེན་ནོ ཞེས་པ་ནས། བདག་ནི་བརྡ་ཡི་ཕྱག་
བགྱིད་དོ། ཞེས་པའི་བར་ཛཿ ཧཱུཾ་བཾ་ཧོཿ འཇོག་པ་མ་གཏོགས་གཞུང་བཞིན་
བཏང་ལ་སྤྱན་དྲངས། དེ་ནས། བྷྱོཿ བདག་གིས་དངོས་བཤམས་ཡིད་ཀྱིས་སྤྲུལ་པ་
ལས། །ལེགས་པར་བྱུང་བའི་མཆོད་ཡོན་མཐའ་ཡས་པ། །དམག་ཟོར་རྒྱལ་མོ་འཁོར་
དང་བཅས་ལ་འབུལ། །བཞེས་ནས་སངས་རྒྱས་བསྟན་པ་རྒྱས་པར་མཛོད། །ཨོཾ་ཀཱ་
ལི་དེ་ཝཱིས་པ་རི་ཝཱ་ར་ཨ་གྷཾ་པྲ་ཏཱི་ཙྪ་ཧཱུཾ་སྭཱཧཱ། ཞེས་སོགས་ཀྱིས་ཆུ་གཉིས་ཉེར་སྤྱོད་
རོལ་མོ་འདོད་ཡོན་རྣམས་དང༌། ཕྲ་མོ་སྦོམ་པོ་ལས་བྱུང་བའི། ཞེས་སོགས་ཀྱིས་ནང་
མཆོད་དང་༌། ཆུ་དང་མ་འདྲེས་དྭངས་མའི་ཁྲག ཅེས་སོགས་ཀྱིས་རཀ་ཏ་དང༌། ཤ་
ཁྲག་ལ་སོགས་བདུད་རྩི་ལྔ་དང་བཅས། ཞེས་སོགས་ཀྱིས་གཏོར་མ་དང་། ཨོཾ་ཀཱ་ལི་
དེ་ཝཱིས་པ་རི་ཝཱ་ར་ལ་ཨ་གྷཾ་སོགས་དང་འབྲུ་གསུམ་བཏགས་ལ་ཆུ་གཉིས་ཉེར་སྤྱོད་
རོལ་མོ་ནང་མཆོད་རྣམས་ཕུལ་ནས། སྐྱོ་དཔལ་ལྡན་ལྷ་མོ་དཔག་པར་དཀའ་བ་ཁྱོད།
116

ཅེས་པ་ནས། ཐམས་ཅད་བདག་གིས་བྱང་ཆུབ་ཕྱིར་བསྔོའོ། ཞེས་པའི་བར་གྱི་ཡན་
ལག་བདུན་པ་བྱ། དེ་ནས་རྟེན་རྫས་རྣམས་འབུལ་བ་ནི། རྒྱས་པར་སྤྲོ་ན།
སྤྲིན་གྱིས་× དྲེའུ། རྫུ་འཕྲུལ་× རྟ། རབ་བརྗིད་×ཞོལ་ཕོ། འོ་མའི་× ཞོལ་མོ།
འཇམ་པའི × ལུག འཇིགས་རུང་ × གོ་ཁྲབ། གང་ཞིག × མཚོན་ཆ། དམ་
ཉམས་ × ཕྱག་མཚན། ཐོད་སྐམ་ × དུར་ཆས། རི་ལྟར་ × གཏར་མ། རྡོ་རྗེའི་
× ནང་རྟེན། ཉི་ཟླ་× གསང་རྟེན། དུས་གསུམ་ × བླ་མེད་ཀྱི་རྟེན་རྣམས་འབུལ་
ལ། བསྡུས་ཙམ་བྱེད་ན། བྷྱོཿ སྤྲིན་གྱི་ཤུགས་འཆང་དྲེའུ་རྐྱང་སེར་འདི། །སྲིན་
པོའི་ཐོད་སྒོ་པགས་པས་རབ་གཡོགས་ཤིང༌། །གོང་རྨེད་སྲབ་མཐུར་གདུག་པའི་སྦྲུལ་
གྱིས་བརྒྱན། །སྟོང་གསུམ་ཡུད་ཀྱིས་བསྐོར་བའི་བཞོན་པ་འདི། །དཔལ་ལྡན་དམག་
ཟོར་རྒྱལ་མོའི་རྟེན་དུ་འབུལ། །འཁོར་ཚོགས་དམ་ཅན་རྒྱ་མཚོའི་རྟེན་དུ་འབུལ། །
རྟེན་ལས་མ་འདའ་འབེམ་ལས་མ་གཡོ་བར། །སངས་རྒྱས་བསྟན་པ་ཕྱོགས་བཅུར་
རྒྱས་པ་དང༌། །རྣལ་འབྱོར་བཅོལ་བའི་འཕྲིན་ལས་བསྒྲུབ་པར་མཛོད། །ཅེས་དང་།
རྫུ་འཕྲུལ་ཤུགས་ལྡན་རླུང་ལྟར་མགྱོགས་པའི་བང། ། ྋམ་ལམ་འགྲོས་ཀྱིས་སྟོང་
གསུམ་ཡུད་ཀྱིས་བསྐོར། །སྣ་ཚོགས་དར་དང་རིན་ཆེན་སྒ་སྲབ་མཛེས། །འཛིན་མའི་
རྒྱན་གྱུར་རྟ་ནག་ཚོགས་འདི་དག །དཔལ་ལྡན་ ྾ × × × × རབ་བརྗིད་ཨིནྡྲ་
ནཱི་ལའི་རི་བོ་བཞིན། །དྲག་པོའི་ངར་སྒྲ་བསྒྲགས་པས་རི་རབ་ཀྱང༌། ། ལིང་ལིང་
འདར་བྱེད་རྣོ་བའི་རཱ་རྩེ་ཅན། །སྟོབས་ཀྱིས་དགྲ་འཇོམས་གཡག་རོག་ཞོལ་ཆེན་འདི།
།དཔལ་ལྡན་ ྾ × × × × འོ་མའི་རྒྱུན་འཛིན་འདོད་པ་ཀུན་འཇོ་ཞིང་། །ཆར་
སྤྲིན་ལྟ་བུར་མཛེས་པའི་རྔ་ཞོལ་ཅན། །རྣམ་བཀྲ་དར་ཀྱི་ཅོད་པན་མང་པོས་བརྒྱན།
།ནོར་འཛིན་མཛེས་བྱེད་ཞོལ་མོའི་ཚོགས་འདི་དག །དཔལ་ལྡན་×××××
འཇམ་པའི་སྤུ་ཚོགས་ཆར་སྤྲིན་གཏིབས་པ་བཞིན། ། ཤ་རྒྱས་ཟླ་ཚེས་ལྟར་དཀར་
མདོངས་ཀྱིས་བརྒྱན། །བཻཌཱུརྱ་ཡི་རྭ་བཞི་འཁྱིལ་བ་ཅན། །མཛེས་པའི་རྒྱན་ལྡན་ལུག་
ནག་ཚོགས་འདི་དག །དཔལ་ལྡན་ × × × × × རི་ལྟར་སྤུངས་པའི་ཤ་ཁྲག་
གཏོར་ཚོགས་ནི། །སྔགས་དང་ཏིང་འཛིན་ཕྱག་རྒྱའི་ཚོགས་རྣམས་ཀྱིས། །རོ་བརྒྱ་
117

ལྡན་པའི་བདུད་རྩིར་བྱིན་རླབས་ཤིང༌། །དར་ནག་ཅོད་པན་དུ་མས་བརྒྱན་པ་འདི།
།དཔལ་ལྡན་× × × × × རྡོ་རྗེའི་ཐོག་དང་མཚུངས་པའི་མདའ་པོ་ཆེ། །བྱ་
རོག་སྒྲོས་བརྒྱན་དར་ནག་མགུལ་པར་བཅིངས། །དཔལ་ལྡན་ལྷ་མོའི་སྐུ་དང་སྔགས་
ཀྱིས་བརྒྱན། །དམ་ཉམས་སྙིང་ལ་བསྣུན་པའི་མཚོན་ཆ་འདི། །དཔལ་ལྡན་ × ×
X X X
× ཉི་ཟླ་རི་རབ་གླིང་བཞི་གླིང་ཕྲན་བརྒྱད། །སྐུ་གསུང་ཐུགས་དང་ཕྱི་ནང་
གསང་བའི་རྟེན། །འདོད་ཡོན་ལྔ་དང་རིན་ཆེན་བདུན་ལ་སོགས། །དངོས་བཤམས་
ཡིད་ཀྱིས་སྤྲུལ་པའི་མཆོད་སྤྲིན་འདི། །དཔལ་ལྡན་ × × × × × དུས་གསུམ་
རྒྱལ་བའི་ཡུམ་གཅིག་དབྱངས་ཅན་མ། །གདུག་པ་འདུལ་ཕྱིར་དྲག་མོའི་སྐུར་བསྟན་
ཀྱང་། ། ས་བཅུའི་དབང་ཕྱུག་མཁྱེན་བརྩེའི་གཏེར་ཆེན་དུ། ། ཡིད་ཆེས་གསོལ་
འདེབས་བླ་མེད་རྟེན་མཆོག་འདི། །དཔལ་ལྡན་྾ × × × ×ཞེས་དྲེའུ། རྟ།
ཞོལ་ཕོ་མོ། ལུག་ནག་ གཏོར་མ། ནང་རྟེན། གསང་རྟེན། བླ་ན་མེད་པའི་རྟེན་
རྣམས་འབུལ། དེ་རྗེས། བྷྱོཿ གཞན་ཡང་དཔལ་ལྡན་ལྷ་མོ་ལ། ཞེས་པ་ན།
འབད་མེད་ལྷུན་གྱིས་གྲུབ་པར་མཛོད། ཅེས་པའི་བར་གྱིས་ཆས་འབུལ། དེ་ནས།
སྐབས་འདིར་གོང་ལྟར། ཤ་ཁྲག་ལ་སོགས་བདུད་རྩི་ལྔ་དང་བཅས། ཞེས་པ་ནས།
གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར། ཅེས་པའི་བར་བརྗོད་ལ།
ཨོཾ་ཀཱ་ལི་དེ་ཝཱི་ཞེས་སོགས་ཚར་ཉེར་ལྔ་ལས་མི་ཉུང་བས་འབུལ་སྲོལ་འདི་གཙོ་འཁོར་
ཐམས་ཅད་ལ་དགོངས་པར་མངོན་པས་བསྡུ་ན་འདི་ཁས་ཆོག་ལ། སྤྲོ་ན། ༀ་ཤྲཱི་དེ་
ཝཱིས་དཔལ་ལྷ་དང༌། ཨོཾབཛྲ་ས་མ་ཡས་ཚེ་རིང་མཆེད་ལྔ་དང༌། ཨོཾ་ཨ་ཀཱ་རོས་བརྟན་
མ་བཅུ་གཉིས་སོགས་འཁོར་སྤྱི་ལའང་ལན་བདུན་རེས་གཏོར་མ་ཕུལ་ལ། གོང་ལྟར་
ཕྱི་ནང་གི་མཆོད་པས་མཆོད། བྷྱོཿ ཤ་ཆེན་ཚོགས་ནི་རི་ལྟར་སྤུངས། ཞེས་པ་ནས།
བཤད་སྒྲུབ་ལོངས་སྤྱོད་འཕེལ་བར་མཛོད། ཅེས་པའི་བར་གྱིས་གཏོར་རྫོངས་བྱས་ཏེ་
གཞི་བདག་གཏོར་མ་ཕྱག་ལེན་བཞིན་ཕུལ། དེ་ནས། ཧྰུྃ༔ ལྷ་ལ་དབང་བསྒྱུར་ལྷ་མོ་
དཔལ་འབར་མ། ཞེས་པ་ནས། ཆོས་དང་བཀྲ་ཤིས་འཕེལ་བར་མཛད་དུ་གསོལ།
ཞེས་པའི་བར་དང་། ྋ དཔལ་གྱི་གཟུགས་ལ་འདོད་ཁམས་གཙོ་མོ་ཁྱོད། ཅེས་པ་
118

ནས། ལྟེ་བར་ཉི་ཤར་གཙུག་ན་ཟླ་རྒྱས་མ། ཞེས་པའི་བར་གཞུང་ལྟར་ལ། དེ་ནས།
འདོད་དགུའི་མཆོག་སྦྱིན་དབྱིངས་ཕྱུག་དཔལ་འབར་མ། །ལྷ་མོ་རེ་མ་ཏི་ལ་བསྟོད་
པར་བགྱི། །རྣལ་འབྱོར་བཅོལ་བའི་འཕྲིན་ལས་བསྒྲུབ་པར་མཛོད། །ཅེས་པས་
བསྟོད། དེ་ནས་ཐམས་ཅད་ལངས་ཏེ།
ཆོས་དབྱིངས་དབང་ཕྱུག་མ་གཅིག་
བདུད་ཀྱི་ཡུམ། ཞེས་པ་ནས། བྱ་ཁྱི་ལྕེ་སྤྱང་ལ་སོགས་འཁོར་དང་བཅས། ཞེས་པའི་
བར་གཞུང་ལྟར་ལ། དེ་ནས། ཚེ་རིང་མཆེད་ལྔ་བསྟན་མ་བཅུ་གཉིས་དང༌། །ཡུལ་
ལྷ་གཞི་བདག་གཉན་པོ་འཁོར་དང་བཅས། ། དགྲ་བོའི་སྲོག་ལ་དབང་བྱེད་བཤན་
པའི་ཚོགས། །འདིར་གཤེགས་རྒྱན་གྱི་གཏོར་མ་འདི་བཞེས་ཤིག །ཅེས་པ་འདི་ནས་
གཏོར་མ་བྱང་ཤར་གྱི་མཚམས་སུ་གཤེགས་ཏེ་ཕུད་ཀྱིས་མཆོད་ནས་ལྷག་མ་དངོས་
གྲུབ་ཏུ་ཞུ་བ་ཡིན། ཤ་ཁྲག་དམར་གྱི་གཏོར་མ་འདི་བཞེས་ཤིག །འཛམ་བུ་ཏི་པའི་
ཞལ་ཟས × སྨན་རག་ཕུད་ཀྱི་མཆོད་པ × ཛ་གད་དཔའ་བོའི་སྨན་ཕུད × གཙང་མ་
ཕུད་ཀྱི་གསེར་སྐྱེམས × སྔར་བཅོལ་ལེགས་པའི་གཏང་རག་གཉན་པོར་གཏོང་། ད་
འཆོལ་ལེགས་པའི་གསོལ་འདེབས་གཉན་པོར་བཞེས། །འཁོར་རྣམས་སྐྱོང་ཞིང་རྐྱེན་
།བདུད་
རྣམས་བཟློག་པ་དང༌། སྡང་བའི་དགྲ་དང་གནོད་པའི་བགེགས་ལ་སོགས།
དང་བར་དུ་གཅོད་པ་རྣམ་མང་པོ། །ཐམས་ཅད་རྡུལ་ཕྲན་བཞིན་དུ་བརླག་པ་དང༌།
།བསྟན་པ་རྒྱས་པའི་ལས་འདི་ཁྱོད་ཀྱིས་སྒྲུབས། །སྲིད་ཞིའི་དཔལ་འབྱོར་མ་ལུས་
འབྱུང་བའི་གཞི། །ཐུབ་པའི་བསྟན་པ་ཡུན་རིང་གནས་པ་དང༌། །དེ་འཛིན་བྱེད་
པའི་སྐྱེས་བུ་དམ་པ་རྣམས། ། དཔལ་འབྱོར་གྱིས་སྐྱོངས་ཡུན་ཪིང་ཞབས་བརྟན་
མཛོད། །ཅེས་གཤེགས་གཏོར་སྤྱི་འགྲོ་ལྟར་བྱས་ཏེ། སླར་གདན་ལ་འཁོད་ནས།
བྷྱོཿ རྡོ་རྗེ་འཆང་སོགས་རྩ་བརྒྱུད་བླ་མ་དང་། ཞེས་པ་ནས། རབ་འབྱམས་འཕྲིན་
ལས་སྒྲུབ་ལ་མ་གཡེལ་ཞིག ཅེས་པའི་བར་གྱིས་མངའ་གསོལ་དང་། ཛཿ དྲན་པ་
ཙམ་གྱིས་དངོས་གྲུབ་མཆོག་སྩོལ་བའི། ཞེས་པ་ནས། བསམ་པ་འགྲུབ་པའི་བཀྲ་
ཤིས་ཤོག ཅེས་པའི་བར་གྱིས་བཀྲ་ཤིས་བརྗོད་དེ་མེ་ཏོག་གི་ཆར་དབབ་བོ། རྒྱལ་
ཡུམ་དབྱིངས་ཕྱུག་དབྱངས་ཅན་མ། །མ་རུངས་བདུད་རིགས་བྱེ་བའི་དགྲར། །སྒྱུ་
119

མའི་སྲིན་མོ་ལྟར་སྟོན་ཅིང་། །སྣ་ཚོགས་འདོད་དགུའི་འོ་རྒྱུན་གྱིས། །རྣལ་འབྱོར་བུ་
བཞིན་སྐྱོང་མཛད་མ། །དེ་ཉིད་དགྱེས་པ་བསྐྱེད་པ་ཡི། །ཆོག་བསྒྲིགས་དམ་པའི་
ཕྱག་ལེན་བཞིན། །བཀོད་འདིས་དགེ་ལེགས་འབར་གྱུར་ཅིག །ཅེས་པ་འདི་ཡང་
དབུ་མཛད་སྔགས་རམ་པ་དགེ་འདུན་འཇམ་དབྱངས་སོགས་ཀྱིས་ཡང་ཡང་ནན་གྱིས་
བསྐུལ་ངོར། གཤིན་རྗེའི་གཤེད་ཀྱི་རྣལ་འབྱོར་པ་བློ་བཟང་ཆོས་ཀྱི་རྒྱལ་མཚན་གྱི
བླམ་དམ་པ་རྣམས་ཀྱི་ཕྱག་བཞེས་བཞིན་བྲིས་པའོ། སླར་ཡང་དགེ་སློང་དྷརྨ་བྷ་དྲས་
ཅུང་ཟད་གསལ་དུ་བཏང་བ་ཡིན་ནོ། །